*OSNOVNA ŠKOLA KOZALA*

*Rijeka*

*Republika Hrvatska*

*ANTE KOVAČIĆA 21 tel: 051 689 940 051 516 997 OIB: 78692164069*

**IZVJEŠTAJ O PRIHODIMA I RASHODIMA, PRIMICIMA I IZDACIMA - OBRAZAC PR-RAS- 01.01.2023.-31.12.2023.**

**Bilješka broj 1 – PRIHODI**

Osnovna škola Kozala u 2023. godini ostvarila je prihode u iznosu od 1.279.737,50 eura, što je povećanje od 22,90% u odnosu na 2022. godinu. Od Ministarstva znanosti i obrazovanja škola je ostvarila prihode u iznosu od 996.316,88 eura, što je opet povećanje od 26,30% u odnosu na 2022. godinu. Povećanje istih uzrokovano je: povećanjem osnovice, uvođenjem dodatka za tehničko osoblje, uvođenjem privremenog dodatka na plaću (koji je stupio sa isplatom plaće za 06/2023. godine, a ovisi o koeficijentu zaposlenika), te prekovremenim satima odnosno zamjenama. Osim za plaće, prihodi su ostvareni za isplatu naknada kao što su jubilarna nagrada, regres, božićnica, dar djetetu, pomoć za bolovanje duže od 90 dana, potpora u slučaju smrti člana uže obitelji zaposlenika i potpora za novorođeno dijete.

Ostvaren je prihod za marende učenika od 1 do 8 razreda koje financira MZO. Od strane MZO ostvaren je i prihod u iznosu 437,00 eura za opremanje školske knjižnice, te prihod u iznosu od 1.295,18 eura za psihodijagnosticu.

Prihodi – izvor 4400, odnosno prihodi po posebnoj namjeni u najvećem dijelu odnose se na prihode od strane roditelja za plaćanje ručka i učiteljica u cjelodnevnoj nastavi. Manji udio prihoda u okviru izvora 4400 odnosi se na prihode od strane Općine Viškovo, Odjela za socijalnu skrb, te polaznika stručnih ispita. Za 2023. godinu prihodi po posebnoj namjeni (izvor 4400) iznose 62.236,59 eura, što je za 21,60% manje u odnosu na prošlu 2022. godinu. Razlog tome je što marendu više ne plaćaju roditelji nego MZO.

Prihodi od pruženih usluga iznose 3.699,25 eura. To su prihodi ostvareni iz vlastitih izvora, odnosno od najma školskog prostora (dvorane i učionica).

Prihodi Grada Rijeke iznose 215.537,14 eura, a odnose se na financiranje rashoda poslovanja u iznosu od 199.205,22 eura, ta na financiranje rashoda za nabavu nefinancijske imovine u iznosu od 16.331,92 eura.

**Bilješka broj 2 – RASHODI**

Ukupni rashodi poslovanja za 2023. godinu iznose 1.255.248,87 eura, što je povećanje od 20,60% u odnosu na prošlu 2022. godinu.

Rashodi se odnose na:

**1. RASHODE ZA ZAPOSLENE – u iznosu od 1.001.061,90 eura**

 \* plaće zaposlenika – 806.933,91 eura, što je povećanje za 17,70% u odnosu na 2022. godinu – kako je navedeno kod prihoda, povećenje je uzrokovano uvođenjem privremenog dodatka na plaće i povećanjem osnovice,

\* plaće za prekovremeni rad i posebne uvjete rada – 16.967,47 eura, povećanje je nastalo zbog brojnih zamjena i prekovremenih sati, zamjene nije moguće organizirati u kratkom roku,

\* ostali rashodi za zaposlene – 41.224,82 eura, odnose se na jubilarne nagrade, regres, božićnicu, dar za dijete, otpremnine i pomoći,

\* doprinosi za zdravstveno osiguranje – 135.935,70 eura.

**2. MATERIJALNE RASHODE – u iznosu od 226.555,60 eura**

\* službena putovanja - 5.597,60 eura, povećanje od 38,60 % u odnosu na prošlu 2022. godinu, razlog tome je sve više mladih učitelja koji se žele stručno usavršavati,

\* naknade za prijevoz zaposlenika – 20.259,85 eura, povećanje za 19,90% u odnosu na prošlu 2022. godinu, razlog povećanja jer dvoje zaposlenika ostvaruje prijevoz po kilometru,

\* stručno usavršavanje – 940,09 eura, također rast od 159,80% u odnosu na prošlu 2022. godinu zbog povećanog interesa za stručnim usavršavanjem i novih zaposlenika koji su polagali zaštitu na radu i zaštitu od požara tijekom 06/2023.,

 \* rashodi za materijal i energiju – 145.884,85 eura, gdje najveći dio rashoda čine rashodi za energente, te rashodi za potrebe školske kuhinje

\* rashodi za usluge – 39.065,72 eura, a odnose se na usluge telefona, pošte, tekućeg i investicijskog održavanja, komunalne usluge, te računalne usluge,

\* ostali nespomenuti rashodi poslovanja – 14.807,49 eura

**3. FINANCIJSKE RASHODE – u iznosu od 1.204,70 eura**

\* bankarske usluge i usluge platnog prometa – 195,42 eura

\* zatezne kamate – 1.009,28 eura, povećanje od 65,80% u odnosu na prošlu 2022. godinu zbog isplate razlike plaća po sudskim presudama.

**4. NAKNADE GRAĐANIMA I KUĆANSTVIMA NA TEMELJU OSIGURANJA I DRUGE NAKNADE – u iznosu od 25.832,19 eura**

\* naknade građanima i kućanstvima u naravi – 25.832,19 eura, povećanje u odnosu na 2022. godinu od 126,40%, jer je Grad Rijeka sufinancirao nabavku radnih bilježnica za učenike I – VIII razreda osnovnih škola.

**Bilješka broj 3 - RASHODI ZA NABAVU NEFINANCIJSKE IMOVINE – u iznosu od 23.444,99 eura**

\* postrojenja i oprema – 20.799,36 eura, osjetno povećanje od 220,50% u odnosu na prošlu 2022. godinu zbog zamjene dotrajale uredske opreme i namještaja, dotrajale sportske i glazbene opreme, te nabavke uređaja i opreme za ostale namjene,

\* knjige – 2.645,63 eura, povećanje od 10,50% u odnosu na prošlu 2022. godinu

**Bilješka broj 4 - STANJE NOVČANIH SREDSTAVA NA KRAJU IZVJEŠTAJNOG RAZDOBLJA – u iznosu od 2.918,77 eura**

\* stanje novčanih sredstava na početku izvještajnog razdoblja iznosi 2.246,53 eura, a stanje novčanih sredstava na kraju izvještajnog razdoblja iznosi 2.918,77 eura.

**Bilješka broj 5 -** **REZULTAT POSLOVANJA**

\* u financijskom izvještaju za 2023. godinu prikazan je rezultat koji se razlikuje o odnosu na poslovne knjige jer je u poslovnim knjigama krivo iskazana skolska shema.

*OSNOVNA ŠKOLA KOZALA*

 *Rijeka*

*Republika Hrvatska*

*ANTE KOVAČIĆA 21 tel: 051 689 940, 051516 997 OIB: 78692164069*

**BILJEŠKE UZ OBRAZAC BILANCA**

**ZA RAZDOBLJE I – XII 2023.**

**IMOVINA**

Imovina, odnosno obveze i vlastiti izvori na dan 31.12.2023. godine iznose 690.122,20 eura, te je povećana u odnosu na prošlu 2022. godinu za 1,30%.

Financijska imovina iznosi 139.676,58 eura, te je povećana u odnosu na 2022. godinu za 14,70%. Potraživanja za prihode poslovanja povećana su u odnosu na 2022. godinu za 18,40%. Ukupna potraživanja iznose 37.071,86 eura.

Kontinuirani rashodi budućih razdoblja iznose 79.808,65 eura, te su povećani za 7,90% u odnosu na isto razdoblje prošle 2022. godine.

**OBVEZE I VLASTITI IZVORI**

Obveze su također povećane u odnosu na isto razdoblje protekle godine i iznose 126.612,48 eura što je u odnosu na prethodno razdoblje povećanje od 15,80%.

Vlastiti izvori iznose 563.509,72 eura i smanjeni su za 1,40% u odnosu na prethodnu godinu.

Manjak prihoda poslovanja tekuće godine za pokriće u narednom razdoblju iznosi 5.889,24 eura.

*OSNOVNA ŠKOLA KOZALA*

*Rijeka*

*Republika Hrvatska*

*ANTE KOVAČIĆA 21 tel: 051 689 940 051 516 997 OIB: 78692164069*

**BILJEŠKE UZ OBRAZAC OBVEZE**

**ZA RAZDOBLJE I– XII 2023.**

Stanje obveza na početku razdoblja, odnosno 01.01.2023. godine iznosila je 109.352,05 eura. Obveze na dan 31. prosinca 2023. godine iznose 126.612,48 eura, a odnose se na obveze koje se financiraju iz sredstava Grada, vlastitih sredstava, sredstava za posebne namjene i sredstava MZO-a. Odnose se na plaće za 12/2023., račune za energente, i ostale račune od dobavljača, a biti će podmireni u nadolazećem razdoblju 2024. godine.

*OSNOVNA ŠKOLA KOZALA*

 *Rijeka*

*Republika Hrvatska*

*ANTE KOVAČIĆA 21 tel: 051 689 940, 051516 997 OIB: 78692164069*

**BILJEŠKE UZ OBRAZAC PR-RAS FUNKCIJSKI**

**ZA RAZDOBLJE I– XII 2023.**

U tekućoj 2023. godini ukupni rashodi iznose 1.278.693,86 eura, na osnovnu djelatnost se odnosi 1.187.034,45 eura, a na dodatne usluge u obrazovanju 91.659,41 eura (prehranu učenika u školskoj kuhinji, prijevoz učenika).

*OSNOVNA ŠKOLA KOZALA*

 *Rijeka*

*Republika Hrvatska*

*ANTE KOVAČIĆA 21 tel: 051 689 940, 051516 997 OIB: 78692164069*

**BILJEŠKE UZ OBRAZAC P - VRIO**

**ZA RAZDOBLJE I– XII 2023.**

U tekućoj 2023. godini promjene u vrijednosti i obujmu imovine na strani povećanja iznose 10.763,67 eura. Iznos povećanja od 10.763,67 eura dogodio se na proizvedenoj dugotrajnoj imovini zbog Odluke o isknjiženju imovine koja se vodila u poslovnim knjigama Ministarstva znanosti i obrazovanja u poslovne knjige škole sudionica projekta „Podrška provedbi Cjelovite kurikularne reforme (CKR).